[{"text_idx": "#000001", "text": "Suur hulk tavatarbijaid on peamiselt huvitatud aastaringsest mootorio\u0303list so\u0303iduautole. Kuna ka so\u0303iduautode mootorio\u0303lide seas on mitmeid eriliike, ra\u0308a\u0308gime neist ja\u0308rgnevalt veidi la\u0308hemalt. Lisaks vajavad mootorio\u0303li ka mootorrattad, traktorid vo\u0303i vanaso\u0303idukid. Peatume lu\u0308hidalt ka nende o\u0303lide isea\u0308rasustel."}, {"text_idx": "#000002", "text": "Ku\u0308tusesa\u0308a\u0308stlikud o\u0303lid koosnevad va\u0308heviskoossetest baaso\u0303lidest (su\u0308nteetilisest vo\u0303i poolsu\u0308nteetilisest) ja spetsiaalsetest manustest, mis parandavad ma\u0308a\u0308rimisomadusi. Tagades mootoris va\u0308iksed mehaanilised ho\u0303o\u0303rdekaod, aitavad nad hoida kokku ku\u0308tust. Ku\u0308tusesa\u0308a\u0308st vo\u0303ib so\u0303ltuvalt so\u0303idustiilist olla 2% kuni 6%. Isea\u0308ranis siis, kui mootor on veel ku\u0308lm ega to\u0308o\u0308ta ko\u0303rgetel po\u0308o\u0308retel (linnaliikluses), aitab selline mootorio\u0303li va\u0308hendada ku\u0308tusekulu. Vaatamata madalale viskoossusele on mootor siiski piisavalt ha\u0308sti ma\u0308a\u0308ritud ka suurel koormusel. Paljud aastaringsed (eriti just 0W vo\u0303i 5W madaltemperatuuri viskoossusega) o\u0303lid on saadaval va\u0308heviskoossete ku\u0308tusesa\u0308a\u0308stlike o\u0303lidena, kuna nad peavad ka ku\u0308lmaga olema vedelad. See, kas mootor talub ku\u0308tusesa\u0308a\u0308stlikku o\u0303li, on kirjas so\u0303idukitootja no\u0303uetes. Kui mootoris on lubatud kasutada 0W vo\u0303i 5W o\u0303li, tohib see to\u0308o\u0308tada ku\u0308tusesa\u0308a\u0308stliku o\u0303liga."}, {"text_idx": "#000003", "text": "ADDINOLi ku\u0308tusesa\u0308a\u0308stlik mootorio\u0303li spetsifikatsiooniga SAE 5W30"}, {"text_idx": "#000004", "text": "Longlife o\u0303li on spetsiaalselt ette na\u0308htud Longlife hooldusega mootorso\u0303idukitele, mille mootorid on kohandatud pikendatud o\u0303livahetusva\u0308lpadeks. Tegemist on su\u0308nteetilise ho\u0303o\u0303rdumist va\u0308hendava o\u0303liga viskoossusklassis SAE 0W30 ja 0W40. O\u0303li on eriti vananemiskindel ja vo\u0303ib o\u0308konoomse so\u0303idustiili korral to\u0308o\u0308tada kauem kui tavapa\u0308raste (nt 20 000 km pikkuste) o\u0303livahetusva\u0308lpade puhul. Olenevalt so\u0303iduki tu\u0308u\u0308bist vo\u0303ib Longlife o\u0303li vahetada 50 000 kuni 60 000 km ja\u0308rel. Ehkki Longlife o\u0303li on kallim kui tavaline mootorio\u0303li, teevad pikemad vahetusva\u0308lbad kulud tasa."}, {"text_idx": "#000005", "text": "O\u0303livahetusva\u0308lbad arvutab va\u0308lja pardaarvuti. Arvuti mo\u0303o\u0303dab erinevaid parameetreid ja arvutab va\u0308lja aja vo\u0303i kilomeetrid, mis on ja\u0308a\u0308nud kuni ja\u0308rgmise o\u0303livahetuseni. Seejuures ja\u0308lgitakse bensiinikulu, o\u0303litaset, o\u0303li temperatuuri, so\u0303idukiirust, kiirendust/pidurdust ja po\u0308o\u0308rete arvu. Longlife o\u0303li ei tohi kunagi segada tavalise multiviskoosse o\u0303liga, kuna see lu\u0308hendaks o\u0303livahetusva\u0308lpa. Pardaarvuti tuleks siis u\u0308mber seadistada fikseeritud o\u0303livahetusva\u0308lpadele."}, {"text_idx": "#000006", "text": "Veoautodes peavad mootorio\u0303lid taluma suuremaid koormusi kui so\u0303iduautodes. Veoautode mootorio\u0303lid on enamasti viskoossemad kui so\u0303iduautode mootorio\u0303lid. Levinud on ko\u0303rge temperatuuri viskoossused SAE 40, 50 vo\u0303i 60. Alles koos uue po\u0303lvkonna mootorite tulekuga on hakatud ka veoautode mootorites kasutama ku\u0308tusesa\u0308a\u0308stlikke SAE 5W30 mootorio\u0303lisid. Heakskiidu aluseks on tootjate spetsifikatsioonid ja ACEA klassid E4, E6, E7 ja E9. Ka veoautode mootorio\u0303lidele on osad autotootjad kehtestanud eraldi oma spetsifikatsioonid. Tuntuimad spetsifikatsioonid pa\u0308rinevad Volvolt, Scanialt, Mercedes-Benzilt, Renault\u2019lt ja MAN-ilt."}, {"text_idx": "#000007", "text": "Mootorrataste puhul peab mootorio\u0303li vastama teistsugustele no\u0303uetele kui so\u0303iduautode puhul. Motorrattad to\u0308o\u0308tavad ko\u0303rgemate po\u0308o\u0308retega kui autod. Pealegi jahutatakse mootoreid vee asemel enamasti o\u0303huga. Mootoril, ka\u0308igukastil ja siduril on u\u0308hine o\u0303livann. Ka\u0308igukasti to\u0303ttu mo\u0303jub o\u0303lile suurem nihkejo\u0303ud kui so\u0303iduauto mootoris. Seeto\u0303ttu on vaja mootorrataste mootorio\u0303lides kasutada spetsiaalseid lisandisegusid, mis aitaksid taluda suuremat koormust. Siin tulevad appi EP-manused. Mootorrattad, mille sidur asub o\u0303livannis, ei talu ho\u0303o\u0303rdumist va\u0308hendavaid manuseid, nagu need on kasutusel ku\u0308tusesa\u0308a\u0308stlikes o\u0303lides. Taolised manused suurendavad siduri la\u0308bilibisemise ohtu. Veenduge seeto\u0303ttu alati enne o\u0303li ostmist, et see vastab tootja spetsifikatsioonidele."}, {"text_idx": "#000008", "text": "Iseenesest vo\u0303ib mootorratastes kasutada su\u0308nteetilist mootorio\u0303li, kuid mitte esimese 2000 kilomeetri jooksul. Mootorratta sisseto\u0308o\u0308tamiseks tuleks kasutada mineraalo\u0303li, et liikuvad osad saaksid u\u0308ksteisega sobituda. Pa\u0308rast seda vo\u0303ib vahetada o\u0303li su\u0308nteetilise vastu."}, {"text_idx": "#000009", "text": "Moodsates traktorites on enamasti mootoril, transmissioonil ja siduril eraldi o\u0303liringlus, misto\u0303ttu sarnanevad mootorio\u0303lile esitavad no\u0303uded so\u0303iduauto mootorio\u0303li omadega. Vanemad traktorid, kus mootoril, siduril ja transmissioonil on u\u0308hine o\u0303litussu\u0308steem, vajavad universaalo\u0303lisid, mis pole tavapa\u0308raste autoo\u0303lidega vo\u0303rreldavad. Sellistel o\u0303lidel on transmissiooni- ja hu\u0308droo\u0303li omadused."}, {"text_idx": "#000011", "text": "UTTO ta\u0308histusega o\u0303lisid vo\u0303ib kasutada samaaegselt transmissioonisu\u0308steemis, ma\u0308rgpidurites ja hu\u0308drosu\u0308steemis. Mootorile nad aga ei sobi. UTTO o\u0303li ko\u0303rval on vaja kasutada eraldi mootorio\u0303li."}, {"text_idx": "#000012", "text": "STOU ta\u0308histusega o\u0303lid ma\u0308a\u0308rivad samaaegselt mootorit, transmissioonisu\u0308steemi, ma\u0308rgpidureid ja hu\u0308drosu\u0308steemi. Neid kasutatakse moodsates traktorites."}, {"text_idx": "#000013", "text": "Erinevalt so\u0303iduautodest ei vahetata traktorites o\u0303li kindla arvu la\u0308bitud kilomeetrite, vaid to\u0308o\u0308tundide ja\u0308rel. Levinud on o\u0303livahetus iga 500 to\u0308o\u0308tunni ja\u0308rel."}, {"text_idx": "#000014", "text": "Vanaso\u0303idukid no\u0303uavad sageli spetsiaalseid ma\u0308a\u0308rdeaineid, mille kohta ei saa teha u\u0308ldistusi. Laske end sel teemal no\u0303ustada asjatundjatel, et Te ei otsustaks kogemata vale o\u0303li kasuks. U\u0308ldiselt sobivad vanaso\u0303idukitele harva praegusel ajal levinud multiviskoossed o\u0303lid. Vanaso\u0303idukitega so\u0303idetakse enamasti vaid suvel, mitte u\u0308le 5000 kilomeetri aastas ja neil puudub katalu\u0308saator. Osadel vanaso\u0303idukitel pole isegi o\u0303lifiltrit. Po\u0303lemisja\u0308a\u0308gid settivad o\u0303livanni. Kasutades neis mootoreis pindaktiivsete pesumanustega legeeritud o\u0303lisid, ligunevad setted lahti ja jo\u0303uavad o\u0303liringlusse. Tagaja\u0308rjeks on kulumise suurenemine ja mootoririke. Nu\u0308u\u0308disaegsed o\u0303lid on vanade mootorite jaoks liiga vedelad. Pealegi vo\u0303ivad tihendimaterjalid, nagu nahast kaelustihendid, korktihendid ja vilttihendid manuste to\u0303ttu la\u0308bi kuivada. Tihendid ei pea siis enam ma\u0308a\u0308rdeainet kinni ja o\u0303li hakkab mootoriruumist va\u0308lja jooksma. Sobiva o\u0303li valimisel on seega vaja arvestada nii mo\u0303negi isea\u0308rasusega."}, {"text_idx": "#000015", "text": "Paljud uuemad vanaso\u0303idukid, mis on nooremad kui 30 aastat, taluvad juba ta\u0308napa\u0308evaseid aastaringseid o\u0303lisid. Vaatamata sellele uurige siiski enne ostu, millist o\u0303li soovitatakse kasutada."}, {"text_idx": "#000016", "text": "Made with by Graphene Themes."}]